Angul| Sat, Oct 10 | 2:18 p.m.\nଅର୍ଗସ ବ୍ୟୁରୋ : ଅନୁଗୁଳରେ ନିରୀହ ଆଦିବାସୀଙ୍କ ଶହ ଶହ ଏକର ଜମି ହଡପ ଅଭିଯୋଗ । ପାଖାପାଖି 700 ଏକରରୁ ଅଧିକ ଜମିକୁ ଅକ୍ତିଆର କରି ନେଇଛନ୍ତି ପ୍ରଭାବଶାଳୀ ବ୍ୟବସାୟୀ ସୁଶୀଲ ଅଗ୍ରୱାଲ । ଗରିବଙ୍କଠାରୁ5ଗୁଣ୍ଠ କିଣିବାକୁ କହି ଚଞ୍ଚକତା କରି ଏକର ଏକର ଜମି ହଡପ କରିନେଇଥିବା ଅଭିଯୋଗ ହୋଇଛି।\nଅନୁଗୁଳ ଜିଲ୍ଲା ବାଗେଡିଆର ଶିବରାମ ସାହୁ ଏକ ସାଙ୍ଘାତିକ ଅଭିଯୋଗ ଆଣିଛନ୍ତି। ଶିମିଳିପାଳ ମୌଜାରେ ତାଙ୍କର ଥିବା2ଏକର ଜାଗାକୁ ଚଞ୍ଚକତା କରି ନେଇଯାଇଛନ୍ତି ଅନୁଗୁଳର ପ୍ରତିଷ୍ଠିତ ବ୍ୟବସାୟୀ । ବିକ୍ରି ଦଲିଲରେ ନା ଲାଗିଛି ଶିବରାମ ବାପାଙ୍କ ଦସ୍ତଖତ ନା କୌଣସି ଫଟୋ । ଜାଲ୍ ଦସ୍ତାବିଜ୍ ଜରିଆରେ ଏହି ଜମି ହାତେଇ ନେଇଥିବା ଅଭିଯୋଗ ହୋଇଛି । କେବଳ ଶିବରାମ ନୁହଁନ୍ତି ଅନୁଗୁଳର ଏମିତି ଶହ ଶହ ଚାଷୀଙ୍କ ଏକର ଏକର ଜମି ହାତେଇଛନ୍ତି ବ୍ୟବସାୟୀ ସୁଶିଲ ଅଗ୍ରୱାଲ । ଗରିବ, ଆଦିବାସୀ ଓ ଦଳିତ ଲୋକଙ୍କର ପାଖାପାଖି ପାଖାପାଖି 700 ଏକରରୁ ଅଧିକ ଜମି ନିଜ ନାଁରେ କରାଇ ନେଇଛନ୍ତି ବ୍ୟବସାୟୀ ସୁଶୀଲ ଅଗ୍ରୱାଲ ଓ ତାଙ୍କ ସମ୍ପର୍କୀୟ । ଜମି ହଡପର ଶିକାର ହୋଇଥିବା ଅନେକ ଲୋକ ନ୍ୟାୟାଳୟର ଦ୍ୱାରସ୍ଥ ହୋଇଛନ୍ତି ।ଏନେଇ ଆମର ସାପ୍ତାହିକ କାର୍ଯ୍ୟକ୍ରମ ଉତ୍ତରଦାୟୀରେ ଅଭିଯୋଗ କରିଥିଲେ ସ୍ଥାନୀୟ ବାସିନ୍ଦା ।\nତେବେ ସବୁଠାରୁ ଚିନ୍ତାଜନକ ବିଷୟ ଏହିକି ଯେ, ବ୍ୟବସାୟୀ ସୁଶୀଲଙ୍କୁ ଦୁଇ ଆଇଏଏସ ଅରବିନ୍ଦ ଓ ମନିଶ ଅଗ୍ରୱାଲ ସହାୟତା କରିଥିବା ଅଭିଯୋଗ ଆଣିଛି କଂଗ୍ରେସ । ସୁଶୀଲଙ୍କ ବନ୍ଧୁତା ଆଇଏଏସ ଅରବିନ୍ଦ ଅଗ୍ରୱାଲ ଓ ସୁଶୀଲ ଅଗ୍ରୱାଲଙ୍କ ଅନେକ ଫଟୋ ସୋସିଆଲ ମିଡିଆରେ ଭାଇରାଲ ହେବାରେ ଲାଗିଛି । ଯାହାକୁ ନେଇ ସେମାନଙ୍କ ଭିତରେ ରହିଥିବା ସମ୍ପର୍କକୁ ସ୍ପଷ୍ଟ କରୁଛି। ତେବେ ଏହା ପୂର୍ବରୁ ସୁଶୀଲଙ୍କ ବିରୋଧରେ ପିଡ଼ିଏସ ଘୋଟଲା ଠାରୁ ଆରମ୍ଭ କରି ଲେବର କିଟ୍ କାରବାରରେ ଅନିୟମିତତାକୁ ନେଇ ଅଭିଯୋଗ ରହିଛି । ଏସବୁ ଦୁର୍ନୀତିକୁ ନେଇ ଉପଜିଲ୍ଲାପାଳଙ୍କ ଦ୍ବାରସ୍ଥ ହୋଇଛି କଂଗ୍ରେସ ।\nତେବେ ପ୍ରଶ୍ନ ଉଠୁଛି, ସୁଶୀଲ ଅଗ୍ରଓ୍ୱାଲ କଣ ଏତେ ପ୍ରଭାବଶାଳୀ ? ଯାହାଙ୍କ ଇଙ୍ଗିତରେ କାମ କରୁଛନ୍ତି ଆଇଏଏସ ? ସତରେ କଣ ବ୍ୟବସାୟୀ ସୁଶୀଲଙ୍କ କଳା କାରନାମାକୁ ଧଳା କରିଛନ୍ତି ଆଇଏଏସ୍ ?
